النشويات : المكرونه الارز و الخبز والمعجنات - هل تناولها قبل النوم يحولها الي دهون داخل الجسم ؟
في
الحصول على الرابط
Facebook
Twitter
Pinterest
بريد إلكتروني
التطبيقات الأخرى
في المقال دا هنتكلم عن موضوع منتشر جدا و كتير مننا مصدقه و بيعمله و هو مالوش اي اساس من الصحه و هو ان اكل الكارب بالليل بيتخن و بيتحول لدهون .. طب خلونا الأول نعرف الكلام ده بيتقال ليه .
الكلام ده ابتدي ينتشر بإن ال Metabolism " الإيض أو الحرق " بيقل في النوم فا بيكون سهل إن الكارب يتخزن كدهون بدل من إنه يتحول لطاقه .. طب هل الكلام ده صح ؟
علشان نعرف اذا كان الكلام دا صح او غلط لازم الأول نتعرف علي حاجه إسمها Total Daily Energy Expenditure "TDEE" او مجموع السعرات الحراريه المحروقه في اليوم .. و ال TDEE بيتكون من ٤ عناصر و هم :
١- Resting Metabolic Rate"RMR" و هي الطاقه المحروقه في وقت الراحه زي النوم او انك تكون قاعد مابتعملش حاجه .. و ديه بتتم حرقها علشان وظائف الجسم تشتغل حتي في وقت الراحه و ديه بتكون تقريبا من ٥٠ الي٧٠٪ من ال TDEE ٢- Non-Exercising Energy Expenditure "NEAT" و ديه الطاقه المحروقه في أداء اي نشاط في اليوم و لكن غير التمرين زي انك تخرج مع صحابك او تزاكر ٣-"Exercising Activity Thermogenesis"EAT و ديه الطاقه اللي بتتحرق في أداء التمارين الرياضيه ٤-"Thermic Effect Of Food "TEF
و طبعا و احنا نايمين احنا ولا بناكل ولا بنتمرن ولا بنعمل اي نشاط في بالتالي الجسم بيستخدم الحرق RMR" فا المفروض السؤال هنا هل ال RMR بيتغير بين الصبح والليل او احنا نايمين؟ ، يعني هل لو اكلنا كارب الساعه ٣ العصر و قعدنا معملناش حاجه الجسم هيحرق احسن من لو اكلنا كارب بالليل و نمنا ؟ الإجابه البسيطه هي إن الحرق الصبح لو أكلت كارب و ريحت هو هو لو أكلت كارب بالليل و ده اللي بينه بحث Scale & Conway و اللي بيقول ان ال RMR مش بيختلف بين النهار و واحنا نايمين او بالليل و انك تاكل كارب بعد كده تقعد مثلا تتفرج علي التلفزيون هو هو انك تاكل كارب وبعد كده تنام .
فطول ماانت حاسب الكالوري بتاعت يومك و بتاكل في حدود احتياج جسمك عمرك ماهتزيد و هو ده فعلا اللي لازم تهتم بيه يعني ملخص الكلام كده علشان الناس ماتتوهش وتتلغبط :
١- ال RMR او الحرق مش بيكون ابطأ و انت نايم ٢- احتياج جسمك من السعرات الحراريه لو حاسبه صح و دخلته صح في خلال ال ٢٤ ساعه عمرك ماهتزيد ٣- ان الكارب يتحول لدهون ديه عمليه صعبه الجسم مش بيلجأ لها بسهوله .